hotchpotch/miracl-hf-unified huggingface dataset:
समर्थलाल मीणा
समर्थलाल मीणा (१९३४ – ७ मई २०१४) भारतीय राज्य राजस्थान के राजनीतिज्ञ थे। वो भारतीय जनता पार्टी (भाजपा) के सदस्य थे। वो २४ जुलाई १९९८ से ४ जनवरी १९९९ तक राजस्थान विधानसभा अध्यक्ष रहे। वो राजस्थान के राजगढ़ विधानसभा क्षेत्र से पाँच बार विधायक निर्वाचित हुये। ७ मई २०१४ को जयपुर स्थित संतोकबा दुर्लभजी अस्पताल में उनका निधन हो गया।
न्यू आर. एस. जे. पब्लिक स्कूल
न्यू आर. एस. जे. पब्लिक स्कूल (अंग्रेज़ी: New R. S. J. Public School या NRSJPS) एक धर्मनिरपेक्ष, सह शिक्षा और अंग्रेजी माध्यम का निजी स्कूल है यह विद्यालय झूँसी, इलाहाबाद, भारत में स्थित है। यह कुमार एजुकेशनल सोसायटी द्वारा संचालित और सीबीएसई द्वारा प्रवाधित है।
स्कूल कक्षा नर्सरी से कक्षा बारह तक चलता है। वसंत विहार, झूँसी, इलाहाबाद में एक शाखा कक्षा नर्सरी से कक्षा पांच तक चलता है। लालापुर, हंडिया, जमशेदपुर, इलाहाबाद में स्कूल की एक अन्य शाखा निर्माणाधीन है।
स्कूल में चार घरो की प्रणाली (पीले, नीले, हरे और रंग लाल) है, जो एक वार्षिक दो दिवसीय खेलकूद प्रतियोगिता सहित कई अन्य प्रतियोगिताओ में हिस्सा लेते हैं।
स्कूल परिसर 2.937 एकड़ (1.189 हेक्टेयर) में फैला हुआ है। परिसर में 9250 वर्ग मीटर का एक खेल का मैदान भी है। विद्यार्थियों की सुविधाओं के लिए विद्यालय में  एक 200 मीटर लम्बा ट्रैक और एक बास्केटबॉल कोर्ट भी है। विद्यालय परिसर में "दैनिक जागरण" , वसुधा फाउंडेशन, इलाहाबाद लायन क्लब और वन विभाग के योगदान से वृक्ष लगाये गए है।  छात्रों की सुरक्षा लिए स्कूल में सिर्फ एक गेट प्रवेश / निकास का द्वार है। इसके साथ ही आग का पता लगाने और दमन करने के आधुनिक उपकरण है।
विद्लाया के अपने खुद के बस है जिसमे एक ड्राइवर, कंडक्टर, मोबाइल फोन और आग बुझाने उपकरण रहते हैं।
छतनाग पर विद्लाया तीन इमारतों में बांटा गया है --- एक जूनियर विंग (कक्षा नर्सरी से यू॰के॰जी.), एक मिडिल स्कूल विंग (कक्षा १ से कक्षा ८ तक) और एक सीनियर स्कूल विंग (कक्षा ९ से कक्षा १२ तक)
कक्षाओं की सुविधा इंटरैक्टिव whiteboards और Smartboards . स्कूल ऑफ कम्प्यूटर साइंस, गणित, भौतिक विज्ञान, रसायन विज्ञान और जीव विज्ञान के लिए प्रयोगशालाओं है। पुस्तकालय
नई RSJ पब्लिक स्कूल सीनियर सेकेंडरी की लाइब्रेरी
, अलग जूनियर और सीनियर वर्गों की है और ध्यान से वर्गों में बांटा गया है, जो 3,500 किताबें, 300 में कुल संदर्भ पुस्तकें , दो पत्रिकाओं और चार पत्रिकाओं. छात्रों को हर दिन कम से कम 4 समाचार पत्रों का उपयोग किया है।
साथ ही, स्कूल एक है लैंग्वेज लैब ; नृत्य (भारतीय और पश्चिमी), संगीत (भारतीय और पश्चिमी), थिएटर और प्रदर्शन कला सहित कला वर्ग; एक किताबों की दुकान और स्टेशनरी की दुकान; और एक कान्वेंट .स्कूल यात्राएं आयोजित कर रहे हैं। नाटकीय और नृत्य प्रदर्शन और एक मॉडल संसद शामिल किया गया है जो एक वार्षिक समारोह है। वार्षिक योग्यता पुरस्कार उच्च प्रदर्शन करने वाले छात्रों को सम्मानित किया जाता है।
सुबह असेंबली में उपस्थिति होना सभी विद्यार्थियों और शिक्षकों के लिए आवश्यक है। यह पारंपरिक रूप से स्कूल गीत के साथ शुरू होता है --
स्मिता अग्रवाल
स्मिता अग्रवाल (जन्म १९५८) एक भारतीय कवियित्री और इलाहाबाद विश्वविद्यालय में अंग्रेजी की प्रोफेसर हैं।
स्मिता अग्रवाल की कविताएँ कई पत्रिकाओं संकलित हैं। १९९९ में वह स्कॉटलैंड में स्टर्लिंग विश्वविद्यालय और इंग्लैंड में केंट विश्वविद्यालय में एक लेखिका रह चुकी है। अग्रवाल की डॉक्टरेट की पढ़ाई अमेरिकी कवि, उपन्यासकार और लघु कथाकार सिल्विया प्लाथ के साथ हुई थी।
अग्रवाल ऑल इंडिया रेडियो की एक गायिका भी है।
मीना अलेक्ज़ेंडर
मीना अलेक्ज़ेंडर (जन्म: 1951) भारतीय मूल की अँग्रेजी भाषा की कवयित्री हैं। उनका जन्म इलाहाबाद, उत्तर प्रदेश में हुआ तथा भारत और सुडान में पली बढ़ीं। वे अमेरिका की न्यूयॉर्क नगर में रहती हैं।
समीना अली
समीना अली भारतीय मूल की अँग्रेजी भाषा की अमेरिकी कथाकार और उपन्यासकार हैं। उनका पहला उपन्यास "मद्रास ऑन रैनी डे" था।
मलिका अमर शेख
मलिका अमर शेख एक मराठी लेखिका हैं।
बर्निता बागची
बर्निता बागची (जन्म: 1973) बांग्ला भाषा की भारतीय लेखिका हैं।
इंटरबैंक मोबाईल भुगतान सेवा
इंटरबैंक मोबाईल भुगतान सेवा अथवा इंटरबैंक मोबाईल पेमेंट सर्विस, संक्षेप में आईएमपीएस, (Interbank Mobile Payment Service, IMPS) भारत में मोबाईल फोन, टैबलेट आदि माध्यमों से बैंकिंग, भुगतान, धन हस्ताँतरण आदि के लिए केंद्रीय सेवा है जो कि भारतीय राष्ट्रीय भुगतान निगम द्वारा संचालित की जाती है। इसका प्रारंभ 22 नवम्बर 2010 को हुआ।
इस सेवा के प्रमुखतः तीन घटक हैं - 1. टेलीकॉम सेवा प्रदाता कंपनियाँ 2.बैंक तथा 3.व्यापारी, जिनके यहाँ इस सेवा का प्रयोग होना है।
भारतीय रिज़र्व बैंक द्वारा काफी पहले ही बैंकिंग क्षेत्र में मोबाईल फोन्स की उपयोगिता और तेज़ी से बढ़ते महत्व को भाँप लिया था तथा अक्टूबर 2008 में पहली बार मोबाईल बैंकिंग ट्रांसैक्शन्स के लिए नियम निर्धारित किए। इसके अनुसार यह आवश्यक किया गया कि मोबाईल फोन पर होने वाले ट्रांसैक्शन्स किसी एक बैंक खाते से ही शुरु हों तथा समाप्त भी किसी बैंक खाते पर ही हों (नकदी ट्रांसैक्शन्स की मनाही की गई थी)। The mobile banking guidelines were relaxed in December, 2009 to – enhance the daily cap on both funds transfers and transactions involving purchase of goods and services to Rs.50,000 Requirement of end-to-end encryption relaxed for transactions up to Rs.1000/- for small value transactions.  Facilitate funds transfer from a bank account using a mobile phone with cash payout at ATMs/BCs up to Rs 5000.
Non-bank entities have been permitted, in August 2009, to issue semi closed prepaid m-wallets up to the value of Rs 5000/- with full KYC compliance
भारत में मोबाईल बैंकिंग
भारत में मोबाईल बैंकिंग की विधिवत शुरुआत अक्टूबर 2008 में हुई जब भारतीय रिज़र्व बैंक द्वारा पहली बार मोबाईल बैंकिंग ट्रांसैक्शन्स के लिए नियम निर्धारित किए।
काफी पहले ही बैंकिंग क्षेत्र में मोबाईल फोन्स की उपयोगिता और तेज़ी से बढ़ते महत्व को भाँप लिया था तथा भारतीय राष्ट्रीय भुगतान निगम के कार्यक्षेत्र में इंटरबैंक मोबाईल भुगतान सेवा के विकास एवं संचालन को भी जोड़ा गया। भारत में वित्तीय समावेशन के लिए इसे भविष्य के एक अति महत्वपूर्ण पहलू के रूप में आँका गया।
अक्टूबर 2008 में भारतीय रिज़र्व बैंक द्वारा पहली बार मोबाईल बैंकिंग ट्रांसैक्शन्स के लिए नियम निर्धारित किए। इसके अनुसार यह आवश्यक किया गया कि मोबाईल फोन पर होने वाले ट्रांसैक्शन्स किसी एक बैंक खाते से ही शुरु हों तथा समाप्त भी किसी बैंक खाते पर ही हों (नकदी ट्रांसैक्शन्स की मनाही की गई थी)।
The mobile banking guidelines were relaxed in December, 2009 to – enhance the daily cap on both funds transfers and transactions involving purchase of goods and services to Rs.50,000 Requirement of end-to-end encryption relaxed for transactions up to Rs.1000/- for small value transactions.  Facilitate funds transfer from a bank account using a mobile phone with cash payout at ATMs/BCs up to Rs 5000.
Non-bank entities have been permitted, in August 2009, to issue semi closed prepaid m-wallets up to the value of Rs 5000/- with full KYC compliance
चंडीगढ़ एयर फोर्स स्टेशन
चंडीगढ़ एयर फोर्स स्टेशन भारतीय वायुसेना का एक अति महत्वपूर्ण बेस है। पाकिस्तान व चीन दोनों की सीमाओं से लगभग बराबर दूरी में स्थित एयर फोर्स के इस स्टेशन में "12 विंग" और "3 बेस रिपेयर डिपो" हैं।
12 विंग, एएफ वायुसेना में बहुत महत्वपूर्ण ट्रांसपोर्ट बेस है। उत्तरी हिमालयी क्षेत्र के लिए तो ये एक जीवन रेखा है। 12 विंग सुरक्षा की दृष्टि से एक बेहद संवेदनशील इलाके में मौसम की चुनौतीपूर्ण स्थितियों के बीच कार्य करता है। ऐसे मुश्किल हालातों में ये विंग उत्तरी हिमालयी क्षेत्र में सभी ऑपरेशन्स का कुशलतापूर्वक संचालन करता है।
3 बीआरडी एएफ अर्थात् 3 बेस रिपेयर डिपो, एयर फोर्स हेलीकॉप्टरों की रिपेयरिंग और इनके रख-रखाव का कार्य करती है जिनमें एमआई-8, एमआई-17, एमआई 17 1वी और एमआई-17 वी5 शामिल हैं।
बैंकिंग कॉरस्पॉण्डेण्ट
बैंकिंग कॉरस्पॉण्डेण्ट योजना भारत में वित्तीय समावेशन हेतु चलाई जा रही भारतीय रिज़र्व बैंक की एक महत्वाकाँक्षी योजना है। इस योजना की शुरुआत जनवरी 2006 में हुई।इनको शासकीय किया जाना चाहिए
गाँव-गाँव में बैंकों की शाखाएँ खोलना बैंकों के लिए फायदे का सौदा नहीं है क्योंकि कम जनसंखया के कारण लाभ कम होता है लेकिन लागत पूरी आती है। इस बात को ध्यान में रखते हुए जनवरी 2006 में भारतीय रिज़र्व बैंक ने बैंको को दूर दराज के क्षेत्रों तक बैंकिंग व वित्तीय सेवाएँ पहुँचाने के लिए बिचौलिए के रूप में सेवाप्रदाताओं का उपयोग करने की अनुमति दी जिन्हें "बिज़नेस फैसिलिटेटर" (Business Facilitators, BFs) अथवा "बैंकिंग (या बिज़नेस) कॉरस्पॉण्डेण्ट" (Banking (or Business) Correspondents, BCs) नाम दिया गया।
अमेज़न मानक पहचान संख्या
अमेज़न मानक पहचान संख्या (अँग्रेजी:Amazon Standard Identification Number, ASIN) अमेजोन द्वारा प्रकाशित पुस्तकों की बिक्री हेतु दी जाने वाली पहचान संख्या है।
यूक्रेन-संकट
अमरीका और यूरोपीय संघ और रूस, के बीच  की स्पर्धा में, इसके अलाव़ा यूक्रेन के आन्तरिक असंतोष इसके संकट के कारण हैं। पच्छमी खेमे (यूरोपीय संघ, अमेरिका) और रूस द्वारा यूक्रेन को अपने प्रभाव में रखने की रुचि /पक्ष ही अशांति (२०१४ की युक्रेन क्राँति एवं क्रीमिया संकट) का मूल कारण है।
यूक्रेन सोविअत संघ का हिस्सा रहा हैं, इस लिये यहाँ रूसी मूल की जनसंख्या हैं, जो रूसी भाषा बोलते हैं। रुस इन लोगों केे हितों की सुरक्षा अपना उत्तरदायित्व मानता हैं। साथ ही रूस नहीं चाहता नाटो रूस के सीमा पर आ जाये क्योंकि यह रूस की शीतयुद्ध में हार होगी रूसी  पक्ष को भारत और चीन का समर्थन हैं।
यूक्रेन को अमेरिकी प्रभुत्व वाले पश्चिमी खेमे नाटो में शामिल कर रूस को सैन्य रूप से घेरना। इसके अलवा अमेरिका के भूतपर्व राष्ट्रीय सुरक्षा सलाहकार ज़्बिग्नियेव ब्रेज़िन्स्की अपनी पुस्तक ‘द ग्रैंड चेस बोर्ड' में वर्षों पहले कहा हैं किअमेरिका क्यों यूक्रेन का साथ देगा ‘यूक्रेन के बिना रूस मिल-मिलाकर बस एक एशियाई साम्राज्यवादी देश रह जायेगा.’ मध्य एशियाई देशों के झगड़ों में घसीटे जाने का खतरा तब उस पर मंडराया करेगा। लेकिन, यदि यूक्रेन को वह अपने नियंत्रण में रख पाता है, तो वह एक ‘शक्तिशाली साम्रज्यवादी सत्ता’ कहलाएगा. ब्रेज़िन्स्की का यह कथन अमेरिका की विदेशनीति का आज भी आधारभूत सिद्धांत है। यानी, रूस को कमजोर करना है, तो यूक्रेन को उससे अलग करना होगा। अमेरिका एवं यूरोपीय संघ या नाटो का समर्थन है
सुकेश साहनी
सुकेश साहनी (जन्म : 5सितंबर 1956, लखनऊ, उ.प्र.), हिंदी के लघुकथा लेखक हैं, जिनका लघुकथा की विकास यात्रा में महत्त्वपूर्ण योगदान रहा है। उनके तीन लघुकथा संग्रह 'डरे हुए लोग' 'ठंडी रज़ाई'और 'साइबरमैन' प्रकाशित हैं। उनकी दोनों पुस्तकें क्रमश: 'डरे हुए लोग' का पंजाबी, गुजराती, मराठी व अंग्रेज़ी में तथा 'ठंडी रज़ाई' का अंग्रेज़ी व पंजाबी भाषा में अनुवाद हुआ है। इसके अतिरिक्त एक कहानी संग्रह 'मैग्मा और अन्य कहानियाँ' तथा बालकथा संग्रह 'अक्ल बड़ी या भैंस' प्रकाशित हुए हैं।'डरे हुए लोग' और 'ठंडी रजाई' का अनुवाद श्याम सुंदर अग्रवाल ने किया है। उनकी लघुकथा 'रास्तों से दोस्ती' अमनजोत सिंह सढौरा द्वारा पंजाबी में अनुवाद की गई। उनकी कुछ लघुकथाएँ जर्मन भाषा में भी अनूदित हुईं हैं। 'रोशनी' कहानी पर दूरदर्शन के लिए टेलीफिल्म का निर्माण किया है। उनकी एक और पुस्तक "लघु अपराध कथाएं " प्रकाशित हुई हैं और उन्होने लघुकथाओं के दर्जन से अधिक संकलनों का संपादन भी किया है।'साहित्य आज तक 2018  में उन्होंने प्रतिभाग किया और अपनी चुनिंदा रचनाओं का पाठ किया। उन्हें 1994 में डॉ॰परमेश्वर गोयल लघुकथा सम्मान, 1996 में माता शरबती देवी पुरस्कार,1998 में डॉ॰ मुरली मनोहर हिन्दी साहित्यिक सम्मान तथा 2008 में माधवराव सप्रे सम्मान2008,वीरेन डंगवाल स्मृति साहित्य सम्मान 2018 तथा अन्य कई सम्मान प्राप्त हुए हैं।
नेदुरुमल्ली जनार्दन रेड्डी
नेदुरुमल्ली जनार्दन रेड्डी (२० फ़रवरी १९३५ – ९ मई २०१४) भारत की १२वीं, १३वीं और १४वीं लोकसभा के सदस्य थे। वो भारतीय राष्ट्रीय कांग्रेस के सदस्य के रूप में विशाखापत्तनम निर्वाचन क्षेत्र का प्रतिनिधित्व करते थे। वो १९९० से १९९२ तक आन्ध्र प्रदेश के मुख्यमंत्री रहे। उनकी पत्नी नेदुरुमल्ली राज्यालक्ष्मी २००४ से आन्ध्र प्रदेश सरकार में मंत्री रह चुकी हैं। ९ मई २०१४ को दिल का दौरा पड़ने से उनका निधन हो गया। वो लम्बे समय से बिमार थे और उनका तंत्रिका से संबंधित बिमारी का इलाज चल रहा था।
वर्तनीगत एकरूपता
हिन्दी विकिपीडिया पर वाक्यों में प्रयुक्त अव्यय शब्द, क्रिया शब्द तथा शब्दों के बहुवचन के प्रयोग में एकरूपता नहीं है, जैसे- गये / गए, गयी / गई, नये/नई, हुये/हुई, आयी/आई ... आदि का प्रयोग किया जा रहा है जो कि ठीक नहीं है। " ये, ए, यी, ई के प्रयोग में एकरूपता के कुछ नियम हैं जिनका पालन करके लेखों में वर्तनीगत एकरूपता रख सकते हैं- " ये " तथा " ए " का प्रयोग अव्यय, क्रिया तथा शब्दों के बहुवचन बनाने के लिए किया जाता है।
जिस क्रिया के भूतकालिक पुल्लिंग एक वचन रूप में " या " अन्त में आये ('गया', 'आया') तो अन्य रूपों में प्रयोग इस तरह होगा-
गया, गयी, गये, गयीं, आया, आयी, आये, आयीं [ गए, गई तथा आए, आई नहीं होंगे ]
जिस क्रिया के भूतकालिक पुल्लिंग एक वचन रूप में " आ " (स्वर) अन्त में आये (हुआ) तो अन्य रूपों में प्रयोग इस तरह होगा- हुआ, हुए, हुई, हुईं [ हुये, हुयी, हुयीं नहीं होंगे ]
जहाँ अन्त में (य) का प्रयोग किसी भी रूप में न हो रहा हो वहाँ (स्वर) का प्रयोग किया जाता है, जैसे- दीजिए, पीजिए, लीजिए, कीजिए होंगे [ दीजिये, पीजिये, लीजिये, कीजिये नहीं ]
अव्यय को प्रथक रखने के लिए " ए " का प्रयोग होगा-  इसलिए, चाहिए, जाइए, आइए
सम्प्रदान विभक्ति में भी " ए " का प्रयोग होगा-  " मोहन के लिए कुर्सी लाओ " [सही है] " मोहन के लिये कुर्सी लाओ " [गलत है]
जहाँ कोई अन्य विकल्प न हो तो वहाँ स्वर [आ, इ, ए का प्रयोग किया जायेगा ]
जोआन मीरो
जोआन मीरो ई फ़ेरा (; 20 अप्रैल 1893 – 25 दिसम्बर 1983) कैटलन स्पेनी चित्रकार, मूर्तिकार और कुम्हार थे। इनका जन्म कातालोन्या की राजधानी और सबसे बड़े नगर बार्सिलोना में हुआ था। इनके सम्मान में इनके जन्म गृह में एक संग्रहालय समर्पित है जिसको 1975 में स्थापित किया गया था। एक और संग्रहालय इनकी कर्म नगरी पाल्मा डी मार्योका में 1981 में स्थापित किया गया।
द फ़ार्म
द फ़ार्म स्पेनी कैटलन चित्रकार जोआन मीरो द्वारा निर्मित तैलचित्रण है। इसका निर्माण मीरो ने कातालोन्या की 1921 की गर्मियों में शुरू किया और अंजाम पर अगले वर्ष 1922 की सर्दियों में पहुँचाया। इसमें मीरो के परिवार के एक फ़ार्महाउस को दर्शाया गया है जो 1911 से इनके परिवार के पास था। मीरो ने स्वयं इस कार्य को अपने कैरियर की उत्कृष्ट रचनाओं में से एक और अहम माना है।
द हार्लेकुईन कार्निवल
द हार्लेकुईन कार्निवल स्पेनी कैटलन चित्रकार जोआन मीरो द्वारा निर्मित तैलचित्रण है। इसका निर्माण मीरो ने 1924 से 1925 के बीच किया था। यह अतियथार्थवाद समय की मीरो की सबसे उत्कृष्ट रचनाओं में से एक है व निवर्तमान समय में न्यू यॉर्क, अमेरिका, के ब्फैलो नगर की एक कला गैलरी में संरक्षित है।
स्टिल लाइफ़ विद ओल्ड शू
स्टिल लाइफ़ विद ओल्ड शू स्पेनी कैटलन चित्रकार जोआन मीरो द्वारा निर्मित तैलचित्रण है। इसका निर्माण मीरो ने 1937 में किया था व निवर्तमान समय में यह अमेरिका के न्यू यॉर्क शहर में मौजूद है।
द होप ऑफ़ अ क्न्डैम्ड मैन
द होप ऑफ़ अ क्न्डैम्ड मैन स्पेनी कैटलन चित्रकार जोआन मीरो द्वारा निर्मित तीन तैलचित्रण की शृंखला है। इसका निर्माण मीरो ने 1974 में किया था। निवर्तमान समय में यह मीरो के गृह नगर बार्सिलोना में स्थित जोआन मीरो फाउंडेशन के स्थायी संग्रह का हिस्सा है।
डच इंटीरियर्स
डच इंटीरियर्स स्पेनी कैटलन चित्रकार जोआन मीरो द्वारा निर्मित तीन तैलचित्रण की शृंखला है। इनका निर्माण मीरो ने 1928 में किया था व तीनो डच स्वर्ण युग से प्रभावित हैं।
वॉल्स ऑफ़ द सन एंड द मून
वॉल्स ऑफ़ द सन एंड द मून स्पेनी कैटलन चित्रकार और मूर्तिकार जोआन मीरो द्वारा डिजाइन की गई भित्तिचित्र कला का एक जोड़ा है। ये पेरिस में स्थित युनेस्को इमारत में मौजूद है। इनका निर्माण 1955 से 1958 के बीच हुआ था।
द वर्ल्ड ट्रेड सेंटर टेपेस्ट्री
द वर्ल्ड ट्रेड सेंटर टेपेस्ट्री विशाल टेपेस्ट्री थी जिसका निर्माण [स्पेन|स्पेनी]] कैटलन चित्रकार और मूर्तिकार जोआन मीरो और जोसेप रोयो द्वारा 1974 में किया गया था। यह न्यू यॉर्क शहर के वर्ल्ड ट्रेड सेंटर की दूसरी इमारत की लॉबी में मौजूद था तथा 2001 में इमारत के नष्ट होने के साथ ही नष्ट हो गया।
डोना ई ओसेई
डोना ई ओसेई (हिन्दी: औरत और चिड़िया) 22 मीटर ऊँची स्पेनी कैटलन चित्रकार और मूर्तिकार जोआन मीरो द्वारा निर्मित मूर्ति है। यह कातालोन्या के सबसे बड़े नगर और राजधानी बार्सिलोना में स्थित है। इसका निर्माण मीरो ने 1983 में किया था।
भूलभुलैया (कला)
भूलभुलैया स्पेनी कैटलन चित्रकार और मूर्तिकार जोआन मीरो द्वारा निर्मित मूर्तियों और चीनी मिट्टी से बनी कला है। इनका निर्माण मीरो ने 1961 से 1981 के बीच किया था। ये फ्रांस के सेंट पॉल-डी-वेंस कम्यून में स्थित हैं।
अनवर अहमद खान
अनवर अहमद "अनु" खान (२४ सितम्बर १९३३ – २ मई २०१४) पाकिस्तानी हॉकी खिलाड़ी थे। उन्होंने १९५६–१९६४ के ओलम्पिक खेलों में एक स्वर्ण और दो रजत पदक और १९५८ तथा १९६२ के एशियाई खेलों में स्वर्ण पदक जीता।
शहनाज हबीब
शहनाज हबीब भारतीय मूल की अंग्रेजी भाषा की एक अमेरिकी कवयित्री, लेखिका और स्तंभकार हैं। वे दक्षिण भारत में पली-बढ़ी तथा वर्तमान में न्यूयॉर्क नगर में रहतीं हैं।
शमा जैदी
शमा जैदी (जन्म: २५ सितम्बर १९३८, रामपुर, उत्तर प्रदेश, भारत) एक भारतीय पटकथा लेखिका, कास्ट्यूम डिजाइनर, कला निर्देशक, नाट्यकर्मी, कला आलोचक और ब्रितचित्र लेखिका हैं।
कुलटूरवावेन
कुलटूरवावेन ऊमेओ का एक संस्कृतिक केंद्र है। इसका उदघाटन 21 नवम्बर 2014 को किया जाएगा, जिस वर्ष के लिए ऊमेओ को यूरप की दो संस्कृतिक राजधानियों में से एक चुना गया है। इसमें शहर की कई संस्कृतिक संस्थाएं शामिल की जाएँगी और कई नई संस्थाएं भी खोली जाएँगी।
यह इमारत केंद्री ऊमेओ में स्टोरगातां और ऊमे नदी के बीच स्थित है। यह इमारत 2011-2014 के बीच शहिरी विकास परियोजना के तहत बनाई गई है।
कुलटूरवावेन की दो इमारतें हैं जो तीसरी मंजिल पर एक हो जातीं हैं।
इसका पूरा क्षेत्र 24,000 वर्ग मीटर है और इसके अंदरूनी डिज़ाइन को छोडके बाकि इमारत के खर्चे का अनुमान 70 करोड़ क्रोनोर लगाया गया है। इसके वास्तुकार वाईट आर्किटेक्चर और स्नोहैता हैं।
ऊमेओ टाऊन हाल
ऊमेओ टाऊन हाल स्वीडेन के उमेओ शहर में अवस्थित है। वर्ष 1888 में पूरे शहिर के जल जाने के बाद बनाया गया। पुराने टाऊन हाल के स्थान पर इसका पुनर्निर्माण 1890 में हुआ। इसके निर्माता फ्रेडरिक ओलाओस लिंडस्ट्रोम थे।
1600के दशक में ऊमेओ में सिर्फ कुझ इमारतें थी; स्कूल, गिरजा और टाऊन हाल। यह एक मंजिली इमारत थी।
महान उत्तरी जंग के दौरान रूसिओं ने कई बार शहिर को जला दिया था। शांति स्थापित होने के बाद 1721 में टाऊन हाल चौंक के उत्तरी हिस्से में नया टाऊन हाल बनाया गया। इसकी दो मंजिलें थी और एक घड़ी वाला छोटा टावर भी था।
1814 में नया और बड़ा दो मंजिली टाऊन हाल बनाया गया। इसका भवन निर्माण शास्त्री सैमुल एनानडेर था। 1776 के रेगुलेशन के मुताबिक सारी इमारतें पथर की होनी चाहिए थी पर ऊमेओ को यह इमारत लकड़ी की बनाने की इजाजत दे दी गई।
पारी (क्रिकेट)
क्रिकेट के खेल में पारी का अन्त तब होता है जब ११ में से १० बल्लेबाज़ खेल से बाहर हो जायें अथवा बिना जोड़ीदार के एक खिलाड़ी नाबाद रहे जिससे वह खेल को आगे न बढ़ा सके अथवा किसी के हस्तक्षेप (जैसे टीम का कप्तान कार्यनीतिक कारणों से अथवा सम्पूर्ण खेल समय समाप्त होने पर पारी घोषित करे)।
टेस्ट क्रिकेट और प्रथम श्रेणी क्रिकेट दोनों में प्रत्येक टीम के पास दो पारियाँ होती हैं।
गामला बरोन
गामाला बरोन स्वीडेन के ऊमेओ शहर का एक प्राचीन सेतु है, जो ऊमे नदी के ऊपर स्थित है। इसकी लंबाई 301 मीटर है।
जब ऊमेओ में कोई पुल नहीं था तो यहाँ के लोक सर्दियों में बर्फ के रास्तों के जरिये और बाकि मौसमों में किश्तियों की मदद से ऊमे नदी को पार करते थे।
फिनिश जंग के समें जब रूस ने दूसरी बार ऊमेओ पर कब्जा किया तो 1809 में रूसियों ने नदी को पार करने के लिए एक तैरता हुआ पुल बनाया था। हालांकि वो पुल बाढ़ के आने की वजह से बरबाद हो गया था।
ऊमे नदी के पार पुल बनाने का काम बहुत ही महिंगा माना जाता था पर जब गुस्ताफ मूंथ 1856 और 1858 में गवर्नर बने तो उन्होंने इस काम में दिलचस्पी दिखाई। उन्होंने हिदायत दी के खोज करके देखा जाए कि किस स्थान पर पुल बनाना सबसे उचित रहेगा, इसकी तस्वीरें बनवाई जाएँ और इसके खर्चे का अनुमान लगाया जाए। खोज करने पर यह संकेत मिले कि शहर के बिलकुल बाहर पुल बनाना उचित रहेगा। इसके खर्चे का अनुमान 65,450 क्रोनोर लगाया गया और मजदूरी के साथ यह 86,000 क्रोनोर होगा।
1863 को यह पुल खोला गया और एक लंबे अरसे तक यात्रिओं को इस पुल को इस्तेमाल करने के लिए पैसे देने पड़ते थे।
नौरा हूएनैत
नौरा हूएनैत (स्वीडिश: Norra skenet) अर्नेस्ट नोरडीन की बनाई एक मूर्ति है जो ऊमेओ विश्विद्यालय में स्थित है।
1967 में ऊमेओ विश्वविद्यालय द्वारा एक प्रतियोगिता करवाई गई जिसको अर्नेस्ट नोरडीन ने जीता। यह मूर्ति जंगरोधक स्टील से बनाई गई है।
ऊमेओ विश्वविद्यालय इस मूर्ति को अपने व्यपार्क चिह्न के रूप में इस्तेमाल करते हैं।
सचारिन्सका विलान
श्चारिन्सका विलान ऊमेओ, स्वीडन में स्टोरगातां गली में गुलाबी रंग की एक इमारत है। इसका निर्माण रागनार ओसतबर्ग द्वारा किया गया है और यह 1904-1905 के बीच बनाई गई थी। यह इमारत विक्टोरियाई अंदाज़ में बनाई गई है।
यह इमारत विक्टोरियाई अंदाज़ में बनाई गई है।
जब अधीक्षक श्चारिन के लिए घर बनाने की सलाह चल रही थी तो कई भवन निर्माण शास्तरियों से संपर्क किया गया, जिनमें से गुस्ताव हरमैनसन और अर्नेस्ट स्टेनहैमर मशहूर थे।। पर श्चारिन इनके खयालों से खुश न हूए और उन्होंने यह काम वन निर्माण शास्तरी राग्नार ओसतबर्ग को सौंप दिया।
बील्दमूसीट
बील्दमूसीट ऊमेओ, स्वीडन की एक आर्ट गैलरी है।
इसकी स्थापना ऊमेओ विश्वविद्यालय द्वारा 1981 में की गई और इस में स्वीडिश और अंतर्राष्ट्रीय समकालि कला, डिज़ाइन और निर्माण कला की नुमाइश की जाती है।
2012 में इसको एक नई इमारत में स्थानांतरित कर दिया जो ऊमेओ कला कैंपस में स्थित है। नया बील्दमूसीट एक सात मंजिल वाली इमारत है (आर्किटेक्चर: हैनिंग लार्सन आर्किटेक्ट) है और यह 19 मई 2012 को आम लोगों के लिए खोली गई।
इस इमारत के बाहरी हिस्से में बहुत जगह पर खिड़कियाँ लगाई गई हैं और इमारत के अंदर सफेद रंग किया हुआ है।
गामला बांखूसैट
गामला बांखूसैट ऊमेओ, स्वीडन में स्थित पीले रंग की एक दो मंजिली इमारत है। यह नव-पुनर्जागरण विधि की इमारत 1877 में बनी थी। इसके गोल किनारों की वजह से इसको समोरास्केन भी कहा जाता है।
यह इमारत पुनरजागरण अंदाज़ में पथर की बनाई गई है। इस इमारत की दो मंजिलें हैं और इसका रंग पीला है। मूल रूप में बैंक का हल और बाकि आफिस नीचे वाली मंजिल पर थे और ऊपर वाली मंजिल बैंक मैनेजर के लिए थी। ऊपर वाली मंजिल पर एक छे कमरों की रिहाइश थी और एक और कमरा था।
शरत पुजारी
शरत पुजारी (८ अगस्त १९३४ – १२ मई २०१४) ओडिया कथाचित्र जगत के भारतीय अभिनेता, निर्देशक और निर्माता थे। वो मूल रूप से जादुपडा, सम्भलपुर से थे।
पुजारी का जन्म ८ अगस्त १९३४ को नयागढ़, ओडिशा में हुआ।
१२ मई २०१४ को दिल का दौरा पड़ने से उनका निधन हो गया। उनके घर में पत्नी, दो बेटियां और दो बेटे हैं।
गरान ऍलड
गरान ऍलड विक लिंडस्ट्रांड दवारा बनाई एक मूर्ति है जो ऊमेओ शहिर के ऊमेओ सैंट्रल स्टेशन के सामने उपस्थित है। यह 9 मीटर लंबी है और 1970 में इसके उदघाटन समें यह दुनिया की सबसे बड़ी मूर्ति थी।
यह मूर्ति कांच के तीन स्तंभों से बनी है। यह स्तंभ 9 मिलीमीटर पतली 3000 कांच की प्लेटों से बनाए गये हैं। इन प्लेटों के जोड़ने के लिए एपोक्सी गलू की मदद ली गई तांकि यह सख्त से सख्त मौसम में भी बरकार रहें।
ऊमेओ सैंट्रल स्टेशन
ऊमेओ सैंट्रल स्टेशन (स्वीडिश: Umeå centralstation or Umeå C) ऊमेओ, स्वीडन में स्थित एक रेलवे स्टेशन है।
जुलाई 2010 में इसका पुनर-विकास शुरू हुआ। 7 अगस्त 2010 से 1 जून 2011 तक स्टेशन बंद रहा और सारे यात्रिओं को नये ऊमेओ पूरबी स्टेशन का इस्तेमाल करना पड़ा। इसका कारज 2012 में संपन्न हुआ।
यह स्टेशन 1895-96 में फोल्क जैत्रवाल के द्वारा बनाया गया और 2001 में इक्सो ऊमेओ की सूचीबद्ध इमारतों में शामिल किया गया।
किर्कबरोन, ऊमेओ
किर्कबरोन ऊमेओ शहिर में ऊमे नदी पर स्थित एक पुल है। इसका निर्माण 1973 में शुरू हुआ और 26 सितंबर 1975 में संपन्न हुआ। यह ऊमे नदी का तीसरा पुल है। 1960 के दशक से लेकर 1970 तक यह बहिस होती रही कि क्या इस पुल को गिरजे के पास बनाया जाए याँ नहीं। इसके निर्माण दौरान एक कब्रिस्तान मिला जिसके कारण पुरातत्व विज्ञानियों द्वारा खुदवाई करवाई गई।
1930के दशक में यह बात साफ़ हो गई थी कि ऊमेओ का एकलोता पुल गमला बरोन बड़ रही आवाजाई का सामना नहीं कर पायेगा। वैस्टरबाटन में काउंटी बोर्ड ने वास्तुकार ओ.एच.गराहनेन के आदेश दिए कि एक नए पुल बनाने की योजना बनाई जाए। गराहनेन ने 16 जुलाई 1936 के भिन-भिन योजनायों का प्रस्ताव रखा। उनमें से एक योजना ऊमेओ शहिर के गिरजे के पास ओसत्रा किरकोगातां तक एक पुल बनाने की थी। इसमें एक मुख्य समस्या यह थी कि इस पुल के कुछ हिस्से हिलने वाले होने चाहिए थे तांकि इसके निचे से जहाज गुजर सके। ऐसी योजना बहुत ही महिंगी मानी गई थी।
ऊमेओ की पुरानी जेल
ऊमेओ की पुरानी जेल 1861 में बनी ऊमेओ शहिर की एक इमारत है। यह उन कुझ इमारतों में से है जो 1888 की आग में नहीं सड़ी थी। इसी कारण से यह ऊमेओ की सबसे पुरानी इमारतों में से एक है। 1981 तक इसमें कैदीओं को रखा जाता था, 1980 के दशक में और 1990 के दशक में यहाँ नाटक करवाए जाने लगे। 2007-2008 में इसको एक होटल बना दिया गया।
ऊमेओ की पुरानी जेल ऐसी 20 जेलों में से एक है जिनके वास्तुकार थियोडोर अंकारसवार्ड थे, जो 1855-1877 में फोंगवोरदस्तेलेसन के वास्तुकार थे।
2007-2008 में इस इमारत को एक होटल में बदल दिया गया जिसमें 23 एक बैड वाले कमरे, 2 परिवारिक कमरे और 1 डबल रूम के साथ-साथ 50 व्यक्तियों की मीटिंग के लिए एक कान्फरंस हाल भी है।
वोन अह्न्सका मागसीनैट
वोन अह्न्सका ऊमेओ, स्वीडन में स्थित एक बंदरगाह का मालखाना है। मूल रूप में यह लकड़ी की इमारत थी और इसका निर्माण लुडविग ऑगस्ट वोन हेडनबर्ग द्वारा किया गया था। 1888 की आग में यह इमारत जलने से बच गई थी।
खादीज़ा मुमताज़
खादीज़ा मुमताज़ (जन्म: 1955) एक मलयालम लेखिका हैं। उन्हें 2010 में उनके दूसरे उपन्यास 'बरसा' के लिए "केरल साहित्य अकादमी पुरस्कार" से सम्मानित किया गया हैं। वे पेशे से चिकित्सक हैं।
नोएडा इंटरनेशनल युनिवर्सिटी
नोएडा इंटरनेशनल युनिवर्सिटी विश्‍वविद्यालय अनुदान आयोग द्वारा मान्यता प्राप्त विश्वविद्यालय है। इसके प्रायोजक मारुति एजुकेशन ट्रस्ट है। University Type - Private
Established - 2010
टॉम हिडलस्टन
थॉमस विलियम "टॉम" हिडलस्टन एक अंग्रेज़ी अभिनेता है।
ललित कला अकादमी, ऊमेओ
ललित कला अकादमी ऊमेओ विश्वविद्यालय का कला स्कूल है। इसकी स्थापना 1987 में हुई थी। यहाँ हर साल 12 विद्यार्थीयों को दाखिला दिया जाता है।
यूनीवरसम (इमारत)
यूनीवरसम ऊमेओ विश्वविद्यालय में एक इमारत है जिसमें ओला नोर्डिका ऑडीटोरियम, छात्र संघ के आफिस, डाइनिंग हाल, कैफेटेरिया और ग्रुप्प स्टडी सेंटर हैं।
इसके निर्माण का पहिला दौर 1970 में पूरा हो गया था। ऑडीटोरियम का नक्षा आर्किनोवा आर्किटेकटस द्वारा बनाया गया और इसका निर्माण 1996-97 में संपन्न हुआ।
ऊमेस्टान
ऊमेस्टान ऊमेओ, स्वीडन में स्थित एक बिजनस पार्क है।
1998 में वैस्टरबाटन रेजीमेंट के खत्म होने के बाद इस स्थान का इस्तेमाल बिजनस पार्क के तौर पर होना शुरू हुआ। ऊमेओ नगरपालिका ने यह सारा क्षेत्र खरीद लिया ताकि इसको व्यपार और ज्ञान का केंद्र बनाया जा सके। इमारत में जरूरत अनुसार सुधार किए गये। बिजनस पार्क में 40 इमारतें हैं जिनमें 120 से अधिक किरायेदार हैं। लगभग 3,000 व्यक्ति रोज़ यहाँ आते हैं।
2012 में ऊमेओ नगरपालिका ने लर्सटन कोल यह पार्क 47 करोड़ क्रोनोर में बेच दिया।
बोथ्निया लाइन
बोथ्निया लाइन (ਸਵੀਡਿਸ਼: Botniabanan) उत्तरी स्वीडन में एक तेज़ गति वाली रेलवे लाइन है। यह 190 किलोमीटर की लंबाई का रूट है क्रामफोर्स एअरपोर्ट से लेकर ओमेओ तक जाता है। यह 2010 में शुरू हुई थी और इस पर रेल गाडिओं की 250 किलोमीटर/घंटे की गति पर चलने की क्षमता है।
अगस्त 2010 में संपन्न होने से, बोथ्निया लाइन ने स्वीडिश रेलवे में 190 किलोमीटर की वृद्धि की। 250 किलोमीटर/घंटे की गति पर यह स्वीडन का सबसे तेज़ गति की क्षमता का ट्रैक है। इसका रूट है क्रामफोर्स एअरपोर्ट से लेकर ओमेओ तक है और इस के लिए 140 पुल और 25 किलोमीटर की सुरंगें बनाई गई।
इसका निर्माण बोथ्नियाबनान एबी द्वारा किया गया
नोरलैंड्स विश्वविद्यालय एवं अस्पताल
नोरलैंड्स विश्वविद्यालय एवं अस्पताल (स्वीडिश: Norrlands universitetssjukhus) उत्तरी स्वीडन के शहर ऊमेओ का मुख्य अस्पताल है। इस अस्पताल में 5,600 कर्मचारी हैं।
इसकी स्थपना 1784 लासारेट के रूप में हुई। यह इमारत अभी भी मौजूद है पर इसका इस्तेमाल नहीं होता है।
जब ऊमेओ शहर फ़ैल गया तो केंद्री ऊमेओ में एक नया अस्पताल बनाया गया। यह 1907 में शुरू हुआ था और इसमें 134 केयर यूनिट हैं।
डोबेलन्ज़ पार्क
डोबेलन्ज़ पार्क केंद्री ऊमेओ, स्वीडन में स्थित एक पार्क है। यह पार्क 1865 में बनाया गया और यह ऊमेओ का पहला पार्क है। इसका नाम जरनैल जिओर्ज कार्ल वोन डोबेलन्ज़ के नाम पर पड़ा है और 1867 में इस पार्क में उनका स्मारक भी बनाया गया था। 1865 में इस पार्क को अंग्रेजी अंदाज़ में बनाना शुरू किया गया था।
इस पार्क को पहले "सताडस्त्रादगार्डन" नाम दिया गया था पर 1867 में स्मारक बनने के बाद इसको इसका मौजूदा नाम दिया गया। 1888 की आग में लगभग सारा पार्क जल गया था पर स्मारक को कुझ नहीं हुआ था। 1897 में इसको फिर से बहाल करने के लिए प्राजैक्ट शरू किया गया।
वैस्टरबाटन म्यूजियम
वैस्टरबाटन म्यूजियम ऊमेओ के गैमिला क्षेत्र में वैस्टरबाटन काउंटी के संस्कृतिक इतिहास पर आधारित एक काउंटी म्यूजियम है।
वैस्टरबाटन काउंटी पुराखोज सोसाइटी जनवरी 1886 में इस परिणाम पर पहुंचा कि प्राचीन वस्तुओं को संभालने के लिए एक म्यूजियम बनाया जाए। दक्षिणी विभाग द्वारा इकत्रित वस्तूएं 25 जून 1888 को लगी आग में सड़ गई।
शिवराजवती नेहरू
शिवराजवती नेहरू लखनऊ की पहली महिला सांसद थीं। वे पण्डित जवाहरलाल नेहरू की रिश्तेदार और स्वतंत्रता सेनानी थीं।
आनंद नारायण मुल्ला
आनंद नारायण मुल्ला (1901–1997) भारत से उर्दू के एक शायर, कवि, दार्शनिक और राजनीतिज्ञ थे। उनके पिता जगत नारायण मुल्ला एक प्रमुख वकील और सरकारी अभियोजक थे। वे भी स्वयं एक प्रमुख वकील थे और 1954 से 1961 तक इलाहाबाद उच्च न्यायालय के लखनऊ बेंच में न्यायाधीश के पद पर कार्यरत रहे। वे लखनऊ लोक सभा निर्वाचन क्षेत्र से निर्दलीय उम्मीदवार के रूप में चौथी लोक सभा (1967-1970) के लिए निर्वाचित हुए थे। बाद में उन्हें भारतीय राष्ट्रीय कांग्रेस के उम्मीदवार के रूप में राज्यसभा (1972-1978) के सदस्य के रूप में निर्वाचित किए गए थे।
फ़ातिमा भुट्टो
फ़ातिमा भुट्टो () जन्म नाम, फ़ातिमा मुर्तज़ा भुट्टो ( जन्म 29 मई 1982), एक पाकिस्तानी लेखिका और पत्रकार है। वे पाकिस्तान के पूर्व राष्ट्रपति और प्रधानमंत्री ज़ुल्फ़िकार अली भुट्टो की पोती और पूर्व प्रधानमंत्री बेनज़ीर भुट्टो की भतीजी हैं।
फ़ातिमा भुट्टो मई 1982 को अफ़्गानिस्तान की राजधानी काबुल में उस वक़्त पैदा हुई, जब उसके पिता मीर मुर्तज़ा भुट्टो देशनिकाले का जीवन बिता रहे थे। उनकी माँ फ़ौज़िया फ़ासिहुद्दीन भुट्टो अफ़्गनी विदेश मंत्रालय में एक अधिकारी की बेटी थीं।
फ़ातिमा भुट्टो शायरा और लेखिका हैं। पाकिस्तान, अमेरिका और ब्रिटेन के कई अख़बारों में कॉलम भी लिखती हैं। 1997 में पंद्रह साल की उम्र में उनका पहला काव्य-संग्रह ऑक्स्फ़ोर्ड यूनिवर्सिटी प्रेस, पाकिस्तान से प्रकाशित हुआ था, जिसका टाईटल "Whispers of the Desert" (हिन्दी अनुवाद: सहरा की सरगोशियाँ) है। 2006 में दूसरी किताब 8 अक्टूबर 2005 को कश्मीर और सूबा सरहद में आए ज़लज़ले के विषय पर और "8:50a.m. 8October 2005" प्रकाशित हुई। तीसरी किताब "Songs of Blood and Sword" प्रकाशनाधीन है। उनका पहला उपन्यास, (हिन्दी अनुवाद: द शैडो ऑफ द क्रिसेंट मून) "The Shadow of the Crescent Moon" प्रकाशित हुआ है, जिसमें अफ़्गानिस्तान की सरहद के पास वज़ीरस्तान के जनजातीय क्षेत्र में रहने वाले तीन भाइयों और दो औरतों के संघर्ष की कहानी है।
पापोन
अंगराग महंत (असमिया: অংগৰাগ মহন্ত), जिन्हें मुख्यत: उनके उपनाम "पापोन" के नाम से जाना जाता है, भारत के राज्य असम से आने वाले एक गायक, संगीतकार और रिकार्ड निर्माता हैं।
एनडीटीवी गुड टाइम्स के साथ हुए एक साक्षातकार में पापोन ने कहा था कि वो दुनिया भर की यात्रा करना और दुनिया के विभिन्न संगीत समारोहों में प्रस्तुति देना चाहते है। वह दुनिया भर के विभिन्न संगीतकारों से मिल कर दुनिया भर के विभिन्न इलाकों के संगीत को सीखना और इन प्रतिभावान संगीतकारों के साथ मिलकर अद्भुत और सुंदर संगीत रचना करना चाहते हैं। पापोन द्वारा रचित उनका अधिकांश शुरुआती संगीत प्रचलित संगीत से पूरी तरह से अलग था। यह पूर्वी लोक संगीत था और मुख्यत: असमिया भाषा में था। उनके द्वारा रचित पहला हिन्दी एलबम 'द स्टोरी सो फार' था।
२०१४ यूईएफए चैंपियंस लीग फाइनल
२०१४ यूईएफए चैंपियंस लीग फाइनल, 2013–14 यूईएफए चैंपियंस लीग का अंतिम मैच था, यह यूईएफए द्वारा आयोजित यूरोप के प्रमुख क्लब फुटबॉल टूर्नामेंट के 59 वें सीज़न है और यह यूरोपीय चैंपियन क्लब 'कप से नाम परिवर्तित यूईएफए चैंपियंस लीग करने के बाद यह 22 वीं के सीज़न है। यह लिस्बन, पुर्तगाल में एस्टैडियो दा लूज द्वारा आयोजित किया गया, फाइनल मैच दो स्पेनी टीमों रियल मैड्रिड और एटलेटिको मैड्रिड के बीच था, यह फाइनल टूर्नामेंट के इतिहास में पहली बार फाइनल मे एक ही शहर से दो टीमों की सुविधा के लिए बना।
रियल मैड्रिड ने अतिरिक्त समय में एटलेटिको मैड्रिड को 4-1 से हरा कर मैच जीत। यह उन्क दसवां खिताब था।
"टिप्पणी: नीचे के सभी परिणामों में, फाइनलिस्ट का स्कोर पहली बार दिया जाता है।"
वीरेंद्र कश्यप
वीरेंद्र कश्यप भारतीय जनता पार्टी से सम्बद्धता रखने वाले एक भारतीय राजनीतिज्ञ हैं। वह 2009 और 2014 के आम चुनावों में हिमाचल प्रदेश के शिमला से लोकसभा के लिए निर्वाचित हुए हैं।
राम स्वरूप शर्मा
राम स्वरूप शर्मा (जन्म: 1959) भारतीय जनता पार्टी से सम्बद्धता रखने वाले एक भारतीय राजनीतिज्ञ हैं। वह 2014 के आम चुनावों में हिमाचल प्रदेश के मंडी से लोकसभा के लिए निर्वाचित हुए हैं।
अनुराग ठाकुर
अनुराग ठाकुर (जन्म नाम : अनुराग सिंह ठाकुर) भारतीय जनता पार्टी से सम्बद्ध एक भारतीय राजनीतिज्ञ हैं। अनुराग 2009 के उपचुनाव एवं 2014 के आम चुनावों में हिमाचल प्रदेश के हमीरपुर से लोकसभा के लिए निर्वाचित हुए हैं। वह हिमाचल प्रदेश के पूर्व मुख्यमंत्री प्रेम कुमार धूमल के बेटे हैं। सम्प्रति वे खेल एवं युवा मामलों के मन्त्री हैं। इसके अलावा वे सूचना और प्रसारण मन्त्री भी हैं।
अनुराग ठाकुर का जन्म २४ अक्टूबर १९७४ को हमीरपुर में हुआ था। वे हिमाचल प्रदेश के भूतपूर्व मुख्यमंत्री प्रेम कुमार धूमल एवं शीला देवी के ज्येष्ठ पुत्र हैं। उन्होने जालन्धर के दोआब कॉलेज से बीए किया।
अनुराग ठाकुर हिमाचल प्रदेश क्रिकेट एसोसिएशन के मौजूदा अध्यक्ष हैं। 25 साल की उम्र में अनुराग हिमाचल प्रदेश क्रिकेट एसोसिएशन के सबसे कम उम्र के अध्यक्ष बने। वह भाजपा अध्यक्ष नितिन गडकरी द्वारा अखिल भारतीय जनता युवा मोर्चा के अध्यक्ष नियुक्त किये गए हैं। अनुराग 34वें और दूसरे कम उम्र के अध्यक्ष है। इनसे पहले 1963 में फतेह सिंह गायकवाड़ ने 33 साल की उम्र में पद संभाला था।
अनुराग ठाकुर अब सेना में लेफ्टिनेंट बन गए हैं। सेना प्रमुख जनरल सुहाग ने अनुराग ठाकुर को खुद टेरिटोरियल आर्मी में शामिल किया। अनुराग संसद सत्र के बीच बाकायदा आर्मी की ट्रेनिंग भी लेंगे।
दुष्यंत चौटाला
दुष्यंत चौटाला एक भारतीय राजनीतिज्ञ तथा वर्तमान हरियाणा के उपमुख्यमंत्री हैं। वे जननायक जनता पार्टी के राजनेता हैं। वे 2014 के आम चुनावों में हरियाणा के हिसार से लोकसभा के लिए निर्वाचित हुए हैं। 26 वर्ष की आयु में दुष्यंत सबसे युवा सांसद हैं। वह अजय सिंह चौटाला के बेटे हैं। लोकदल से निष्कासित होने के बाद उन्होंने जननायक जनता पार्टी का गठन किया।
रमेश चन्द्र (राजनेता)
रमेश चन्द्र भारतीय जनता पार्टी से सम्बद्धता रखने वाले एक भारतीय राजनीतिज्ञ हैं। वह 2014 के आम चुनावों में हरियाणा के सोनीपत से सोलहवीं लोक सभा के लिए निर्वाचित हुए।
रमेश चन्द्र
रमेश चन्द्र एक बहुविकल्पी नाम है, इनमें से उचित व्यक्ति चुनें:
चरणजीत सिंह रोड़ी
चरणजीत सिंह रोड़ी एक भारतीय राजनीतिज्ञ हैं। ये हरियाणा के रोडी वह 2014 के आम चुनावों में हरियाणा के सिरसा से इंडियन नेशनल लोकदल के उम्मीदवार के रूप में सोलहवीं लोक सभा के लिए निर्वाचित हुए। इससे पूर्व में हरियाणा के कालांवाली विधान सभा क्षेत्र से विधायक रह चुके हैं।
सी॰पी॰ कृष्णन नायर
चित्तरत पूवक्कट्ट कृष्णन नायर (९ फ़रवरी १९२२ – १७ मई २०१४) भारतीय कारोबारी थे। वो होटल लीलावेंचर के के संस्थापक थे। उन्हें २०१० में भारत सरकार ने पद्म भूषण से सम्मानित किया। १७ मई २०१४ को ९२ वर्ष की आयु में नायर का निधन हो गया।
ज़िल-ए-हुमा
ज़िल-ए-हुमा (; २१ फ़रवरी १९४४ – १६ मई २०१४) पाकिस्तानी गायिका और प्रसिद्ध गायिका नूरजहाँ की पुत्री थीं। १६ मई २०१४ को गुर्दे की बीमारी और मधुमेह रोग से ७० वर्ष की आयु में उनका निधन हो गया।
मुहम्मद फारूक
मुहम्मद फारूक (उर्दू: محمد فاروق) पाकिस्तान से एक पत्रकार और कारी है। वह पहले पाकिस्तानी शाम समाचार पत्र, क्वेटा से रोज़ शाम विशेष के संस्थापक संपादक थे। उन्होंने यह भी संयुक्त कार्यकारी संपादक दैनिक Mashriq क्वेटा के रूप में काम किया। आजकल वह एक समाचार संपादक के रूप में दैनिक पाकिस्तान के लाहौर में काम कर रहा है। उन्होंने यह भी कहा कि पाकिस्तान टेलीविजन निगम (पीटीवी) और रेडियो पाकिस्तान के लिए काम किया था
मलिक बेन्जेलौल
मलिक बेन्जेलौल (१४ सितम्बर १९७७ – १३ मई २०१४) स्वीडिश अकादमी पुरस्कार विजेता वृत्तचित्र निर्माता, पत्रकार और पूर्व बाल-कलाकार थे। उन्हे मुख्यतः २०१२ के वृत्तचित्र "सर्चिंग फॉर शुगर मैन" के लिए जाना जाता है जिसके लिए उन्हें बाफ्टा अवार्ड और अकादमी पुरस्कार जीते। १३ मई २०१४ को ३६ वर्ष की आयु में उन्होंने आत्महत्या कर ली।
नबाम टुकी
नबाम टुकी (जन्म: ७ जुलाई १९६४) भारती राज्य अरूणाचल प्रदेश के आठवें मुख्यमंत्री हैं। उन्होंने १ नवम्बर २०११ को पहली बार अरुणाचल प्रदेश के मुख्यमंत्री पद का कार्यभार सम्भाला। ३१ अक्टूबर २०११ को तत्कालीन मुख्यमंत्री जारबोम गामलिन ने त्यागपत्र दे दिया था।
खुशदेव सिंह
डॉ॰ खुशदेव सिंह को 1957 में चिकित्सा के क्षेत्र में उल्लेखनीय योगदान के लिए भारत के चौथे सर्वोच्च नागरिक सम्मान पद्मश्री से सम्मानित किया गया। वे पंजाब राज्य के पटियाला से हैं।
परिवहन का इतिहास
परिवहन का इतिहास मानव जाति के जन्म से ही आरम्भ होता है।
अशोक सुंदरी
अशोक सुंदरी (संस्कृत: अशोकसुन्दरी, Aśokasundarī) यह एक हिन्दू देवकन्या हैं, जिनका वर्णन भगवान शिव और पार्वती की बेटी के रूप में किया गया है। वह आम तौर पर मुख्य शास्त्रों में शिव के पुत्री के रूप में वर्णित नहीं हैं, उनकी कथा पद्मपुराण में अंकित है। राजा नहुष की पत्नी हैं। जिनके २ पुत्र और १०० पुत्रियां हैं ।  माता पार्वती के अकेलेपन को दूर करने हेतु कल्पवृक्ष नामक पेड़ के द्वारा ही अशोक सुंदरी की रचना हुई थी। अ+शोक अर्थात् सुख, माता पार्वती को सुखी करने हेतु ही उनका निर्माण हुआ था और वह अत्यंत सुंदर थीं इसी कारण इन्हें सुंदरी कहा गया। यें भगवान शिव और माता पार्वती बेटी हैं यें भगवान कार्तिकेय से छोटी किन्तु गणेशजी ,मनसा देवी, देवी ज्योति और भगवान अय्यपा से बड़ी हैं । महर्षि जरत्कारू इनके बहनोई हैं। महर्षि आस्तिक की मौसी हैं । देवसैना , वल्ली और ऋद्धि , सिद्धि की ननंद तथा संतोषी माता , क्षेम और लाभ की बुआ हैं इनके परिवार में निम्नलिखित सदस्य है: अशोक सुंदरी के जन्म की कथा पद्म पुराण में बताई गई है जो नहुष नामक राजा के चरित्र वर्णन की इकाई है। एक बार माता पार्वती द्वारा विश्व में सबसे सुंदर उद्यान लाने के आग्रह से भगवान शिव पार्वती को नंदनवन ले गये, वहाँ माता को कल्पवृक्ष से लगाव हो गया और उन्होने उस वृक्ष को ले लिया। कल्पवृक्ष मनोकामना पूर्ण करने वाला वृक्ष है, पार्वती नें अपने अकेलेपन को दूर करने हेतु उस वृक्ष से यह वर माँगा कि उन्हे एक कन्या प्राप्त हो, तब कल्पवृक्ष द्वारा अशोक सुंदरी का जन्म हुआ। माता पार्वती नें उस कन्या को वरदान दिया कि उसका विवाह देवराज इंद्र जितने शक्तिशाली यूवक से होगा। एक बार अशोक सुंदरी अपने दासियों के संग नंदनवन में विचरण कर रहीं थीं तभी वहाँ हुंड नामक राक्षस का प्रवेश हुआ जो अशोक सुंदरी के सुंदरता से मोहित हो गया तथा विवाह का प्रस्ताव किया, तब उस कन्या ने भविष्य में उसके पूर्वनियत विवाह के संदर्भ में बताया। राक्षस नें कहा कि वह नहूष को मार डालेगा तब अशोक सुंदरी ने राक्षस को श्राप दिया कि उसकी मृत्यु नहूष के हाथों होगी। उस राक्षस नें नहुष का अपहरण कर लिया जिससे नहूष को हुंड की एक दासी ने बचाया। महर्षि वशिष्ठ के आश्रम में नहूष बड़ा हुआ तथा आगे जाकर उसने हुंड का वध किया।
बाद में नहूष तथा अशोक सुंदरी का विवाह हुआ तथा वह ययाति जैसे वीर पुत्र तथा सौ रूपवती कन्याओं की माता बनीं। इंद्र के अभाव में नहूष को ही आस्थायी रूप से इंद्र बनाया गया, उसके घमंड के कारण उसे श्राप मिला तथा इसीसे उसका पतन हुआ। बादमें इंद्र नें अपनी गद्दी पुन: ग्रहण की।
भगवंत मान
भगवंत मान पंजाब के एक प्रसिद्ध व्यंगकार एवं राजनेता हैं। वे पंजाब के ही संगरूर लोक सभा निर्वाचन क्षेत्र से सत्रहवीं लोकसभा के निर्वाचित सदस्य हैं। इसके पूर्व वे सोलहवीं लोकसभा में भी इसी क्षेत्र से २०१४ के चुनाव में चुने गए थे। वे आम आदमी पार्टी के सदस्य हैं। अपने राजनीतिक जीवन की शुरुआत उन्होंने मनप्रीत सिंह बादल की पार्टी पंजाब पीपल्स पार्टी से की, लेकिन बाद में मनप्रीत काँग्रेस में शामिल हो गए तथा भगवंत आम आदमी पार्टी में आ गए।
भगवंत का जन्म पंजाब के संगरूर जिले के सतौज गांव में हुआ था । इनके पिता एक अध्यापक थे । भगवंत मान ने अपनी प्राथमिक शिक्षा चीमा गांव के सरकारी स्कूल से प्राप्त की थी। भगवंत मान ने सुनाम के शहीद उधम सिंह महा विध्यालय से वाणिज्य विषय में स्नातक की डिग्री प्राप्त की थी।
जीतन राम मांझी
जीतन राम मांझी (जन्म: ६ अक्टूबर १९४४) एक भारतीय राजनेता और बिहार के पूर्व मुख्यमंत्री हैं। वो राजनीतिक पार्टी जनता दल (यूनाइटेड) के नेता के तौर पर २३वें मुख्यमंत्री रहे। जीतन राम मांझी बिहार में दलित समुदाय के तीसरे मुख्यमंत्री रहे। २० फरवरी २०१५ को उन्होनें मुख्यमंत्री पद से इस्तीफ़ा दे दिया। वर्तमान में वह हिन्दुस्तानी अवाम मोर्चा के राष्ट्रीय अध्यक्ष है।
मांझी का जन्म बिहार राज्य के गया जिले की खिजरसराय के महकार गाँव में हुआ। उनके पिता का नाम रामजीत राम मांझी है जो खेतिहर मजदूर थे। उन्होंने गया महाविद्यालय से १९६६ में स्नातक तक की शिक्षा प्राप्त की। वो महा दलित मुसहर समुदाय से हैं। १९६६ में उन्होंने लिपिक की नौकरी करना आरम्भ किया और १९८० में नौकरी छोड़ दी।
मांझी की पत्नी का नाम शान्ति देवी है जिनसे उनके दो पुत्र एवं पाँच पुत्रियां हैं।
मांझी ने नौकरी छोड़ने के बाद राजनीति में कदम रखा और १९८० में विधायक चुने गये। इसके बाद वो १९९० और १९९६ में भी विधायक चुने गये। २००५ में बाराचट्टी से बिहार विधान सभा के लिए चुने गये। १९८३ से १९८५ तक वो बिहार सरकार में उपमंत्री रहे, १९८५ से १९८८ तक एवं पुनः १९९८ से २००० तक राज्यमंत्री रहे। २००८ में उन्हें केबिनेट मंत्री चुना गया। मुख्यमंत्री बनने के १० महीनों के बाद पार्टी ने उनसे नितीश कुमार के लिये पद छोड़ने को कहा। ऐसा न करने के कारण उनको पार्टी से निष्कासित कर दिया गया। २० फरवरी २०१५ को बहुमत साबित न कर पाने के कारण उन्होनें इस्तीफ़ा दे दिया।
प्रधानमंत्री आर्थिक सलाहकार परिषद
आमतौर पर प्रधानमंत्री द्वारा शपथ ग्रहण के बाद सलाहकार समिति के सदस्यों की नियुक्ति होती है। प्रधानमंत्री द्वारा पदमुक्त होने के साथ ही सलाहकार समिति के सदस्य भी त्यागपत्र दे देते हैं।
१७ मई २०१४ को प्रधानमंत्री मनमोहन सिंह के पदमुक्त होने के समय इस समिति के प्रमुख चक्रवर्ती रंगराजन थे। इसके चार अन्य सदस्य थे- सौमित्र चौधरी, वी.एस. व्यास, पुलिन बी. नायक और दिलीप एम. नचाने।
आर्थिक सलाहकार परिषद एक स्वतंत्र निकाय है, जिसका कार्य आर्थिक मुद्दो पर सरकार को ,विशेष कर प्रधानमंत्री को सलाह देना है। यह सलाह अपनी ओर से अथवा प्रधानमंत्री द्वारा सौपें गये किसी विषय पर हो सकती है। इसके अतरिक्त प्रधानमंत्री द्वारा सोपें गये किसी अन्य कार्य को अंजाम देना भी इसके कार्यो में शामिल है।
रायगढ़ लोक सभा निर्वाचन क्षेत्र
रायगढ़ लोक सभा निर्वाचन क्षेत्र भारत के छत्तीसगढ़ राज्य का एक लोक सभा निर्वाचन क्षेत्र है।
श्री शिव पंचाक्षर स्तोत्र
पंचाक्षर स्तोत्र (संस्कृत: श्रीशिवपंचाक्षरस्तोत्रम्) एक स्तोत्र है। स्तोत्र संस्कृत साहित्य में किसी देवी-देवता की स्तुति में लिखे गये काव्य को कहा जाता है। इस स्तोत्र में शिव जी की प्रार्थना की गई है। ॐ नम: शिवाय पर निर्धारित यह श्लोक संग्रह अत्यंत मनमोहक रूप से शिवस्तुति कर रहा है।
इस स्तोत्र के रचयिता श्री आदि शंकराचार्य जी हैं जो महान शिव भक्त, अद्वैतवादी, एवं धर्मचक्रप्रवर्तक थे। सनातनी ग्रंथ एवं विद्वानों के अनुसार वे भगवान शिव के अवतार थे। इनके विषय में कहते हैं।.. अष्टवर्षेचतुर्वेदी, द्वादशेसर्वशास्त्रवित् षोडशेकृतवान्भाष्यम्द्वात्रिंशेमुनिरभ्यगात् अर्थात्, आठ वर्ष की आयु में चारों वेदों में निष्णात हो गए, बारह वर्ष की आयु में सभी शास्त्रों में पारंगत, सोलह वर्ष की आयु में शांकरभाष्य तथा बत्तीस वर्ष की आयु में शरीर त्याग दिया।
इस स्तोत्र के पाँचों श्लोकों में क्रमशः न, म, शि, वा और य है अर्थात् नम: शिवाय। यह पूरा स्तोत्र शिवस्वरूप है।
हे महेश्वर! आप नागराज को हार स्वरूप धारण करने वाले हैं। हे (तीन नेत्रों वाले) त्रिलोचन, आप भस्म से अलंकृत, नित्य (अनादि एवं अनंत) एवं शुद्ध हैं। अम्बर को वस्त्र समान धारण करने वाले दिगम्बर शिव, आपके 'न' अक्षर द्वारा जाने वाले स्वरूप को नमस्कार है।
चन्दन से अलंकृत, एवं गंगा की धारा द्वारा शोभायमान, नन्दीश्वर एवं प्रमथनाथ के स्वामी महेश्वर आप सदा मन्दार एवं बहुदा अन्य स्रोतों से प्राप्त पुष्पों द्वारा पूजित हैं। हे शिव, आपके 'म' अक्षर द्वारा जाने वाले रूप को नमन है।
हे धर्मध्वजधारी, नीलकण्ठ, शि अक्षर द्वारा जाने जाने वाले महाप्रभु, आपने ही दक्ष के दम्भ यज्ञ का विनाश किया था। माँ गौरी के मुखकमल को सूर्य समान तेज प्रदान करने वाले शिव, आपके 'शि' अक्षर से ज्ञात रूप को नमस्कार है।
देवगण एवं वसिष्ठ , अगस्त्य, गौतम आदि मुनियों द्वारा पूजित देवाधिदेव! सूर्य, चन्द्रमा एवं अग्नि आपके तीन नेत्र समान हैं। हे शिव !! आपके 'व' अक्षर द्वारा विदित स्वरूप को नमस्कार है।
हे यक्ष स्वरूप, जटाधारी शिव आप आदि, मध्य एवं अंत रहित सनातन हैं। हे दिव्य चिदाकाश रूपी अम्बर धारी शिव !! आपके 'य' अक्षर द्वारा जाने जाने वाले स्वरूप को नमस्कार है।
जो कोई भगवान शिव के इस पंचाक्षर मंत्र का नित्य उनके समक्ष पाठ करता है वह शिव के पुण्य लोक को प्राप्त करता है तथा शिव के साथ सुखपूर्वक निवास करता है।
॥ इति श्रीमच्छंकराचार्यविरचितं श्रीशिवपंचाक्षरस्तोत्रं सम्पूर्णम् ॥श्री शिव पंचाक्षर स्तोत्रम्
प्रसरण
प्रसारण (broadcasting) से भ्रमित न हों।
प्रायिकता और सांख्यिकी के सन्दर्भ में प्रसरण (variance) वह माप है जो दर्शाती है कि दिये गये आंकड़े (संख्यायेँ) कितने बिखरे हुए है। यदि सभी आंकड़े समान हों तो प्रसरण का मान शून्य होगा। प्रसरण का मान कम हो तो यह इंगित करता है कि सभी आंकड़े माध्य के बहुत पास हैं।
Variance simple Trick:- मान लो X एक याद्रच्छिक चर है जिसके संभावित मूल्य x1, x2... Xn संगत Probability P(x1),P(x2)... P(Xn) के साथ विद्यमान हैं|
प्रसरण को प्रायः Var("X"), formula_1, या केवल σ (उच्चारण:"'सिग्मा स्क्वायर्ड") से निरूपित किया जाता है। किसी एक ही चर राशि के बहुत से मानों के लिए प्रसरण का मान निम्नलिखित प्रकार से निकाला जाता है-
जहाँ:
स्पष्टतः, गणितीय रूप से प्रसरण, मानक विचलन के वर्ग के बराबर है।
यदि इस परिभाषा को किसी यादृच्छ चर (रैण्डम वैरिएबल) पर लागू करें, जिसका समान्तर माध्य μ = E["X"] है, तो इसका प्रसरण Var("X") निम्नलिखित प्रकार से परिभाषित होगा-
इस परिभाषा को और आगे बढ़ाने पर प्रसरण की निम्नलिखित वैकल्पिक (किन्तु समतुल्य) परिभाषा मिलती है-
माना formula_8 संख्याएँ {-4, -1, 1, 2, 7} दी हुई हैं। इनका समान्तर माध्य तथा प्रसरण का मान होगा- तथा
थाई राजनीतिक संकट २०१३–१४
थाईलैण्ड के पूर्व प्रधानमंत्री थाकसिन चिनावाट का थाई राजनिति में प्रभाव समाप्त करने के लिए नवम्बर २०१३ से थाईलैण्ड में सरकार विरोधी प्रदर्शन चल रहे हैं। विरोध की शुरूआत विवादास्पद क्षमादान विधेयक (एमनेस्टी बिल) के विरोध से आरम्भ हुई। यह बिल २००४ के बाद से विभिन्न उपद्रवी घटनाओं में शामिल लोगों को माफ़ी देने के उद्देश्य से लाया गया था जिसमें थाकसिन चिनावाट भी शामिल हैं।
वर्ष २००६ में थाईलैण्ड में सैन्य तख्तापलट हुआ। इस तख्तापलट के परिणामस्वारूप वहाँ के प्रमुख नेता थाकसिन चिनावाट को पद से हटा दिया गया जो ग्रामीण लोगों में काफी लोकप्रिय माने जाते हैं। इस तख्तापलट के बाद वे स्वत: निर्वासन पर चले गये और विदेश में रहने लग गये। २००९ में थाकसिन चिनावाट की बहन यिंगलक चिनावाट की फ़ियु थाई पार्टी ने एक क्षमादान विधेयक पेश किया जिसे वहाँ के नीचले सदन ने अस्वीकार कर दिया और इसके परिणामस्वरूप सरकार विरोधी प्रदर्शन आरम्भ हो गये। प्रदर्शनकारियों ने शुरू से मांग रखी कि यिंगलक चिनावाट की सरकार त्यागपत्र दे। उनके अनुसार चिनावट सरकार सरकार पूर्व प्रधानमंत्री और यिंगलक के भाई थाकसिन चिनावाट के नियंत्रण में कार्य करती है।
फ़रवरी २०१४ में थाईलैंड की भ्रष्टाचार निरोधक इकाई ने विवादित धान आर्थिक सहायता योजना में प्रधानमंत्री यिंगलक चिनावाट के ख़िलाफ़ मामला दायर करने की घोषणा की। उनपर आरोप लगा कि उन्होंने क सरकारी धान खरीद एजेंसी के किसानों की फ़सल का भुगतान नहीं किया। यिंगलक की पार्टी इसी योजना के तहत सत्ता में आई थी।
२ फ़रवरी २०१४ को बैंकाक में व्यापक सरकार विरोधी प्रदर्शनों के कारण प्रधानमंत्री यिंगलक चिनावाट ने मध्यावधि चुनाव करावाये। उन्हें इन चुनावों में जीत की उम्मीद थी लेकिन विपक्षी पार्टियों और के बहिष्कार और प्रदर्शनकारियों द्वारा मतदान में बाधा डाले जाने के कारण चुनाव पूरे नहीं हो सके। चुनाव पूरे देश में एकसाथ सम्पन्न नहीं हो पाने के कारण वहाँ की अदालत ने इसे असंवैधानिक क़रार दिया। कई माह चले गतिरोध के बाद संवैधानिक अदालत ने मई २०१४ में धानमंत्री यिंगलक चिनावाट को पद छोड़ने का आदेश दिया। यिंगलक चिनावाट पर आरोप था कि उन्होंने विपक्ष द्वारा नियुक्त किए गए सुरक्षा प्रमुख थाविल प्लायंस्री को ग़लत तरीके से पद से हटा दिया था। इस बीच कई माह के गतिरोध को देखते हुये थाईलैण्ड की सेना ने देश में मार्शल लॉ लगा दिया। इस नियम के तहत सेना ने बड़े पैमाने पर अधिकार अपने हाथ में ले लिये।
रॉस ब्राउन (रग्बी यूनियन)
रॉस हैंडली ब्राउन (८ सितम्बर १९३४ – २० मई २०१४) न्यूज़ीलैण्ड रग्बी यूनियन फुटबॉल खिलाड़ी थे। उन्होंने १९५५ से १९६२ तक न्यूज़ीलैण्ड नेशनल रग्बी यूनियन फुटबॉल टीम की ओर से १६ टेस्ट मैच खेले। २० मई २०१४ को उनका ७९ वर्ष की आयु में निधन हो गया।
उत्तरी नौरलंड का न्यायालय
उत्तरी नौरलंड का न्यायालय (Hovrätten för Övre Norrland) स्वीडन का एक न्यायालय है, जिसके अंतर्गत वैस्टरबाटन काउंटी और नोरबाटन काउंटी के क्षेत्र आते हैं। यह न्यायालय स्वीडन के शहिर ऊमेओ में स्थित है। न्यायालय की इमारत स्वीडन की कुछ ऐसी इमारतों में से एक है जो 1888 की भीषण आग से पहिले बनी थी और आज भी मौजूद है।
इसकी इमारत 1886–1887 में पुनर्जागरण अंदाज़ में बनाई गई थी और इसको जोहान नोर्डकिस्त द्वारा डिज़ाइन किया गया था। शुरू के कुछ सालों में इसका प्रयोग एक स्कूल के तौर पर किया जाता था जहाँ अध्यापकों को पढाया जाता था। इमारत में प्राचार्य का घर, कक्षाएं, सभागार और जिम स्थित थे। उस समय इमारत के आस पास एक छोटा पार्क भी था।
16 दिसम्बर 1936 में राजा गुस्ताफ 5वें के द्वारा नौरलंड के इस न्यायालय का उदघाटन किया गया। यह न्यायालय सविया न्यायालय से अलग कर बनाया गया था, तांकि सविया न्यायालय का भार कम किया जा सके।
हंस पीटर ड्यूर
हंस पीटर ड्यूर (७ अक्टूबर १९२९ – १८ मई २०१४) एक जर्मन भौतिक विज्ञानी थे। उन्होंने हमेशा जिम्मेदार वैज्ञानिक और ऊर्जा नीतियों की वकालत की।
दिवाकर वर्मा
२५ दिसम्बर १९४१ को सूकरक्षेत्र सोरों, उत्तर प्रदेश की पावन धरा पर जन्मे दिवाकर वर्मा आपातकाल में मीसाबन्दी रहे। सन १९७४ में भारतीय मजदूर संघ से जुड़े। १९७९ में भारतीय मजदूर संघ के प्रदेश मंत्री तथा बाद में प्रदेश उपाध्यक्ष रहे।
१९९८ से उन्होंने साहित्य सृजन शुरू किया। २००२ में वे साहित्य परिषद से जुडकर राष्ट्रीय मंत्री बने। ०१ मई २०१४ को भोपाल, मध्य प्रदेश में कैंसर के कारण उनका निधन हो गया। वर्मा जी अपने निधन के समय तक निराला सृजन पीठ, भोपाल के निदेशक थे।
दिवाकर वर्मा की अब तक कुल ८ पुस्तकें प्रकाशित हो चुकी हैं। उनके ४ गीत संग्रह, १ गजल संग्रह, १ नाटक, १ दोहा संग्रह तथा १ मुक्त छंद कविता संग्रह।
वुब्बो ऑकेल्स
वुब्बो जोहानिस ऑकेल्स (२८ मार्च १९४६ – १८ मई २०१४) यूरोपीय अंतरिक्ष अभिकरण के डच भौतिक विज्ञानी और खगोलयात्री थे। सन् १९८५ में अंतरिक्ष शटल कार्यक्रम में भाग लेकर प्रथम डच अंतरिक्ष यात्री बने। ऑकेल्स डेल्फ्ट यूनिवर्सिटी ऑफ़ टेक्नोलॉजी में "एयरोस्पेस फॉर सस्टेनेबल इंजीनियरिंग एंड टेक्नोलॉजी" के प्रोफेसर थे।
देवप्रसाद घोष
आचार्य देवप्रसाद घोष (15 मार्च 1894 – 14 जुलाई 1985) भारत के गणितज्ञ, भाषाविद, वकील, पत्रकार, शिक्षाविद, तथा राजनेता थे। २१ वर्ष की आयु में उन्होने रिपन कॉलेज में गणित के प्राध्यापक के रूप में अपना करीअर आरम्भ किया। वे राजनीति में सक्रिय रूप से भागीदार रहे और १९५६ से १९६५ तक (१९६० से १९६२ को छोड़कर) भारतीय जनसंघ के अध्यक्ष रहे।
नाइजीरिया बम विस्फोट – मई २०१४
https://web.archive.org/web/20080521181832/http://commons.wikimedia.org/wiki २० मई २०१४ को नाइजीरिया के जोस नगर में दो बम विस्फोट हुये जिनमें कम से कम ११८ लोगों की मृत्यु हो गई और ५६ लोगों को चोटें आयीं। पहला बम विस्फोट बाजार में हुआ जबकि अन्य विस्फोट एक बस स्टैण्ड पर पुरा। किसी समूह ने इन हमलों की जिम्मेदारी नहीं ली है।
जोस नगर में ईसाई और मुसलमान समूहों में कई के वर्षों में हिंसक झड़पें होती रही हैं जिसके परिणाम स्वरूप बम विस्फोट होते हैं तथा इस हमले से पहले से ही बोको हराम "उग्रवादी समूह" वहाँ सक्रिय था। वर्ष २०१२ में ईसाई और मुस्लिमों में धार्मिक संघर्ष के फलस्वरूप बोको हराम ने कुछ चर्चों पर बम हमले करना आरम्भ कर दिया था। इससे माह हमले से पहले बोको हराम ने २०० स्कूली छात्राओं का अपहरण भी किया था।
तीस मिनट के समयान्तराल में दो कार विस्फोट हुये। पहला धमाका शहर के एक व्यस्त बाज़ार में हुआ जहाँ पचास से अधिक लोग हताहत हुये दूसरा विस्फोट अस्पताल के निकट हुआ। इसमें बड़ी मात्रा में काला धुआं भी देखा गया। बम विस्फोट अधिक से अधिक जनहानि पहुंचाने के उद्देश्य से किया गया प्रतीत होता है।
अग्निशमन और बचाव कार्यक्रमियों ने घटना स्थल पर पहुँचने के कोशिश की जिसमें घटनास्थल से भागने वाले लोगों के कारण बाधा उत्पन्न हुई।
नाइजीरिया के राष्ट्रपति गुडलक जोनाथन ने बम विस्फोटों की निंदा की।
नरसिंह पुराण
श्री नरसिंह पुराण महर्षि वेदव्यास द्वारा रचित यह भारतीय ग्रंथ समूह पुराण से जुड़ा है, यह एक उपपुराण है। आर° सी° हाज़रा के शोध के अनुसार यह 5वी शताब्दी के बाद के हिस्से में लिखा गया था तथा इसका तेलुगू संस्करण 1300 ई° के बाद का है।
इसके पुस्तक.. संस्करण में 68 अध्याय तथा 3,464 श्लोक हैं, 8वां अध्याय यम गीता के तीन संस्करणों में से एक है। अध्याय 36 से 54 तक भगवान विष्णु के 10 अवतारों का विस्तारपूर्वक वर्णन है। 21वें और 22वें अध्याय में सूर्यवंश तथा सोम वंश का वर्णन है इनके अंत में महाराज शुद्धोदन के पुत्र भगवान गौतम बुद्ध तथा क्षेमक का वर्णन है। 41 से 44 अध्याय तक नरसिंहावतार कथा, 47 से 52 तक राम कथा और 53 वे अध्याय में भगवान कृष्ण की कथा सारगर्भित है। अध्याय 57 से 61 तक स्वतंत्र लेख हैं जिसे हरित संहिता अथवा लघुहरित स्मृति कहते हैं.
इस पुराण में कुल 68 अध्याय हैं जिनके नाम निम्नांकित हैं:---